《西郊即事三首》
宋代·廖行之

晓行出日归流萤，二童一马尘蒙缨。
道傍老翁笑相语，道上夫子真劳生。
有田观我奉甘旨，无技耸世难公卿。
从渠自嗤我自乐，天风振木哦诗声。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。